Nalika cilik, dhèwèké mlebu ing Madrasah Tradisional ing Al-Qalaman kanggo sinau nulis, ngitung, lan maca Al-Qur’an. Taun 1882, dhèwèké mlebu ing al-Madrasah al-Watinah al-Islamiah (sekolah nasional Islam) ing Tripoli. Ing Madrasah iki, saliyané basa Arab, uga diwulangake basa Turki lan Prancis lan saliyané kawruh-kawruh agama uga kawruh-kawruh modhèren. Sekolah iki didhegake déning al-Syaikh Husain al-Jisr, sawijining ulama Islam kang diprabawai déning ide-ide modhèren. Ing jaman iku, sekolah-sekolah missi Kristen wis wiwit ana ing Suriah lan akèh narik kawigaten wong tuwo kanggo nglebokaké anak-anaké.